1. Overførsel af overskud og underskud fra 2020 til 2021 (drift) (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
SAGENS INDHOLD
I denne sag skal Byrådet tage stilling til overførsel af overskud eller underskud fra 
2020 til 2021. Herudover skal Byrådet tage stilling til, i hvilket omfang institutioner mv. skal kompenseres 
for COVID-19-udgifter i 2020 ud over den kompensation, som Byrådet godkendte i forbindelse med 3. 
budgetopfølgning 2020.
Overførslen af overskud eller underskud vedrører institutioner, igangværende projekter samt områder, hvor 
der er tradition for at overføre overskud/underskud til næste år. Overførsel af overskud/underskud mellem 
årene giver mulighed for flerårig planlægning af aktiviteter. Byrådet skal formelt godkende overførslen, 
hvilket sker i form af en tillægsbevilling.
Som nævnt i 3. budgetopfølgning 2020 er der i forbindelse med regnskabet udarbejdet en opgørelse af 
mer-/mindreudgifter, der kan relateres til COVID-19.
Opgørelsen af overskud/underskud samt mer-/mindreudgifter, der kan relateres til COVID-19, fremgår af 
vedlagte bilag ”Overførsel af over-/underskud fra 2020 til 2021 (drift)”. 
Der er endvidere udarbejdet et notat vedr. COVID-19-kompensation, som ligeledes er vedlagt som bilag 
”COVID-19-kompensation – regnskab 2020”.
VURDERING
Job og Økonomi har opgjort regnskabsresultatet på områder med overførselsadgang mellem årene.
Herudover er der i samarbejde med alle fagområder foretaget en endelig vurdering af mer- og 
mindreudgifter, der kan henføres COVID-19 i 2020. Mer- og mindreudgifterne indgår i nedenstående 
opgørelse og er beskrevet i vedlagte bilag.
Fra 2019 til 2020 blev der overført et akkumuleret overskud på 65,5 mio. kr. på områder med 
overførselsadgang mellem årene. Fra 2020 foreslås det, at der overføres et akkumuleret overskud på 79,8 
mio. kr. til 2021. Opsparingen på områder med overførselsadgang forøges således med 14,3 mio. kr.
Ifølge retningslinjerne for økonomisk decentralisering må institutionerne højst overføre et akkumuleret 
overskud på 10 % fra år til år. Det fulde overskud på decentraliseringsaftalerne overføres dog som 
udgangspunkt til det efterfølgende år. I 2020 er der otte institutioner, der ligger over denne grænse. Job og 
Økonomi foreslår, at det fulde overskud overføres til 2021. Direktionen skal godkende en plan for 
anvendelsen af overskuddet.
Tilsvarende må institutionerne højst overføre et akkumuleret underskud på 5 % til næste år. Det fulde 
underskud på decentraliseringsaftalerne overføres dog som udgangspunkt til det efterfølgende år. I 2020 
er der to institutioner, der har et større underskud. Job og Økonomi foreslår, at det fulde underskud 
overføres til 2021. Direktionen skal godkende en plan for afvikling af underskuddet.
Teknik- og Miljøudvalget
08-04-2021 08:00
Sagsnr. EMN-2021-00443
DokID: 2411553
Sagsbehandler sve
Den samlede opsparing, der foreslås overført til 2021, udgør 79,8 mio. kr. I budgettet for 2021 er der afsat 
20,2 mio. kr. til forbrug af opsparede midler. Hvis institutioner mv. bruger mere end 20,2 mio. kr. af de 
opsparede midler, medfører det et pres på budgettet til serviceudgifterne i 2021 og dermed [adresse] 
Kommunes serviceramme.
Udviklingen i det samlede overskud fordeler sig således:
1.000 kr.
(+ = overskud)
Akkumuleret 
overskud/
underskud 
overført fra 
2019 til 2020
Overskud/
underskud i 
2020
Akkumuleret 
overskud/
underskud, 
som overføres 
til 2021
Decentraliseringsaftaler
35.190
7.342
42.532
Uden for aftaler
30.345
6.930
37.275
I alt
65.535
14.272
79.807
Inden for decentraliseringsaftaler
Inden for decentraliseringsaftalerne blev der overført et overskud på 35,2 mio. kr. fra 2019 til 2020. Der er 
i 2020 opsparet yderligere 7,3 mio. kr. på decentraliseringsaftalerne. Det foreslås, at der overføres i alt 42,5 
mio. kr. vedr. decentraliseringsaftalerne til 2021.
På folkeskoleområdet er der i 2020 sket et forbrug af opsparede midler på 0,4 mio. kr. Den samlede 
opsparing på folkeskoleområdet udgør 11,7 mio. kr., som overføres til 2021.
På dagtilbudsområdet har institutionerne opsparet et yderligere overskud i 2020 på 1,2 mio. kr. Der 
overføres en akkumuleret opsparing på 3,3 mio. kr. til 2021.
Institutionerne på ældreområdet overførte et overskud på 12,0 mio. kr. til 2020. Der er i 2020 opsparet 
yderligere 4,0 mio. kr., så der samlet set overføres 16,0 mio. kr. til 2020.
Institutionerne på handicap- og psykiatriområdet overførte et samlet underskud på 2,3 mio. kr. til 2020. Der 
er i 2020 et mindreforbrug på 2,1 mio. kr. Det akkumulerede underskud er dermed reduceret til 0,1 mio. kr., 
som overføres til 2021.
På administrationens decentraliseringsaftale blev der overført et overskud på 9,2 mio. kr. til 2020. I 2020 
er der et forbrug af det opsparede overskud på 0,6 mio. kr., så det akkumulerede overskud udgør 8,6 mio. 
kr.
Uden for decentraliseringsaftaler
Til 2020 blev der overført i alt 30,3 mio. kr. uden for decentraliseringsaftalerne. I 2020 har der været en 
yderligere opsparing på 6,9 mio. kr., så den akkumulerede opsparing uden for decentraliseringsaftalerne 
udgør 37,3 mio. kr.
I forslaget til overførsel på områder uden for decentraliseringsaftalerne indgår puljen til dækning af COVID-
19-udgifter. [adresse] har i 2020 modtaget 11,2 mio. kr. til finansiering af merudgifter til COVID-
19. I 3. budgetopfølgning 2020 godkendte Byrådet kompensation til institutionerne for en lang række mer- 
og mindreudgifter, som kunne henføres til COVID-19. Inden regnskabsaflæggelsen for 2020 resterer 1,786 
mio. kr. af COVID-19-kompensationen.
I forbindelse med regnskabsaflæggelsen for 2020 har Job og Økonomi i samarbejde med de 
budgetansvarlige ledere og chefer vurderet eventuelle yderligere mer- eller mindreudgifter som følge af 
COVID-19. Dette er særskilt beskrevet i vedlagte bilag ”COVID-19-kompensation – regnskab 2020”. 
Det foreslås, at en række institutioner kompenseres yderligere for COVID-19-udgifter for i alt 428.000 kr. 
Samtidig kan et mindreforbrug på i alt 1,989 mio. kr. (på områder uden overførselsadgang) henføres til 
COVID-19. Det samlede mindreforbrug (netto) på 1,561 mio. kr. tilføres COVID-puljen til brug for COVID-
19-udgifter i 2021.
Favrskov Kommune har modtaget 11,220 mio. kr. i COVID-19-kompensation i 2020. Heraf er der anvendt 
7,873 mio. kr. til COVID-19-relaterede udgifter i 2020. Der resterer således 3,347 mio. kr., som kan 
overføres til 2021. Ca. 1,7 mio. kr. heraf er disponeret til ekstra rengøringsudgifter i institutioner samt 
opgaver relateret til værnemidler i 2021.
ØKONOMI
I budgettet for 2020 var der afsat 20,0 mio. kr. til forbrug af opsparede midler. Der er i 2020 i stedet et 
samlet mindreforbrug på områder med overførselsadgang på 14,3 mio. kr. Det betyder alt i alt et 
mindreforbrug vedr. overførsler mellem årene på 34,3 mio. kr. i forhold til budgettet til serviceudgifter i 2020.
De økonomiske konsekvenser inden for hvert udvalgs område er vist i nedenstående tabeller.
Overførsel inden for decentraliseringsaftaler fra 2019-2020 og 2020-2021:
Udvalg (i 1.000 kr.)
+ = overskud
Overførsel fra 2019
til 2020
Overførsel fra 2020
til 2021
Økonomiudvalget
9.206
8.581
Teknik- og Miljøudvalget
162
303
Børne- og Skoleudvalget
14.368
15.064
Social- og Sundhedsudvalget
10.220
17.528
Arbejdsmarkedsudvalget
253
439
Kultur- og Fritidsudvalget
981
617
I alt
35.190
42.532
Overførsel uden for decentraliseringsaftaler fra 2019-2020 og 2020-2021:
Udvalg (i 1.000 kr.)
+ = overskud
Overførsel fra 2019
til 2020
Overførsel fra 2020
til 2021
Økonomiudvalget
10.191
8.820
Teknik- og Miljøudvalget
2.806
6.763
Børne- og Skoleudvalget
8.812
6.749
Social- og Sundhedsudvalget
4.593
5.985
Kultur- og Fritidsudvalget
3.728
5.481
Beredskab
215
130
COVID-19 – pulje
0
3.347
I alt
30.345
37.275
INDSTILLING
Den konstituerede direktør for Job og Økonomi indstiller til Byrådet:
1.
At Byrådet godkender, at der inden for decentraliseringsaftalerne overføres i alt 42,532 mio. kr. til 
budget 2021 jf. vedlagte bilag.
2.
At Byrådet godkender, at der uden for decentraliseringsaftalerne overføres i alt 37,275 mio. til budget 
2021 jf. vedlagte bilag.
3.
At Byrådet giver en tillægsbevilling på i alt Charlotte Overgaard mio. kr. i 2021 finansieret af kassebeholdningen.
BESLUTNING
        
           
          
Teknik- og Miljøudvalget, 8. april 2021
Fraværende: Ingen
Indstilles godkendt.
Bilag
1.
COVID-19-kompensation - regnskab 2020 (2412631)
2.
Bilag - Overførsel af overskud og underskud fra 2020 til 2021 (drift) (2418109)
